N á v r h

									Na základe uznesenia
								vlády č..................
									zo dňa....................

Vláda slovenskej republiky

v zmysle § 10 ods. 15 zákona č. 92/1991 Zb. o podmienkach prevodu majetku štátu na iné osoby v znení neskorších predpisov

mení

rozhodnutie č. 913 o privatizácii časti zdravotníckeho zariadenia Poliklinika Ružinov Ružinovská 10, Bratislava, časť „Obvodné zdravotné stredisko Radničné námestie č. 7, Bratislava“, vydané na základe uznesenia vlády č. 913 dňa 26. 9.2001 v časti 7, sa bod 7.3 dopĺňa takto:

„Alebo  sa poskytne iný primeraný byt.“

Ostatné časti  a ustanovenia rozhodnutia č. 913 vydaného na základe uznesenia vlády SR č. 913 zo dňa 26.9.2001 ostávajú nezmenené.

Odôvodnenie:

Vláda SR vydala uznesením č. 913 z 26.9.2001 rozhodnutie č. 913 o privatizácii časti zdravotníckeho zariadenia Poliklinika Ružinov so sídlom v Bratislave, Ružinovská 10, IČO: 17336198- časť Obvodné zdravotné stredisko Radničné námestie 7 priamym predajom vopred určenému záujemcovi. Súčasťou toho  rozhodnutia bola zahrnutá podmienka o predaji bytov ich nájomníkom, ktorá sa premietla do zmluvných podmienok zo strany FNM SR, kde bol kupujúci spoločnosť PRO BIOS spol. s.r.o. Bratislava zaviazaný odpredať byt nachádzajúci sa v objekte zdravotného strediska. V privatizačnom projekte evidovanom na MSPNM SR reg.č. 2166 bola priložená zmluva o budúcej zmluve, predmetom, ktorej bol 3 – izbový byt s celkovou plochou 69,24 m2. Po vydaní rozhodnutia boli na MSPNM SR predložené zo strany kupujúceho dokumenty, ktoré neboli súčasťou privatizačného projektu. V roku 1971 podľa výmeru č. Z-08/71-Prev. bol pridelení 1 – izbový služobný byt v zdravotníckom zariadení Radničné námestie 7, s celkovou s celkovou plochou 36,46 m2. Na základe výsledkov šetrenia kupujúceho o kolaudácii stavby zdravotníckeho strediska Radničné námestie 7, Bratislava podľa listu OÚ Bratislava II, vo veci vyžiadania právnej a technickej dokumentácie ako aj listu OÚ Bratislava I, Archíva mesta Bratislavy vo veci kolaudačného rozhodnutia k predmetnému zdravotníckemu stredisku, je preukázané, že neboli nájdené archívne doklady o kolaudácii a vydaní užívacieho povolenia stavby. MSPNM SR neboli predložené relevantné doklady, týkajúce sa  platného kolaudačného rozhodnutia na 3 izbový byt, ani výmer na 3 izbový byt, ktorý je predmetom zmluvy o budúcej zmluve, a je súčasťou  zdravotníckeho strediska.
Na základe vyššie uvedeného MSPNM SR odporúča vláde SR vydať zmenu rozhodnutia č. 913 vydaného na základe uznesenia vlády SR č. 913 zo dňa 26.9.2001 vo veci povinnosti odpredať byt nájomcovi v tom zmysle, že táto povinnosť sa pre kupujúceho sa rozširuje o možnosť odpredaja primeraného náhradného bytu v zmysle platného výmeru.

Poučenie:
Na toto rozhodnutie sa nevzťahujú všeobecné ustanovenia o správnom konaní a nepodlieha preskúmaniu súdom.

Dostanú:  Ministerstvo zdravotníctva Slovenskej republiky
	    Ministerstvo pre správu a privatizáciu národného majetku Slovenskej republiky
	    Fond národného majetku Slovenskej republiky

Za správnosť: Ing. Mária Machová, CSc.
	           ministerka pre správu
	           a privatizáciu národného majetku
	           Slovenskej republiky

								....................................
								pečiatka a podpis